Proiectil exploziv, găsit într-o pădure din Banat
Echipajul pirotehnic al Inspectoratului pentru Situații de Urgență (ISU) „Semenic” al județului Caraș-Severin a fost solicitat să intervină pentru ridicarea unui proiectil exploziv găsit, de către un cetăţean, într-o pădure de pe raza localităţii Soceni.
La fața locului, pirotehnicienii au stabilit că este vorba despre un proiectil de calibru 76 mm. Acesta a fost ridicat şi dus într-un buncăr special amenajat, urmând a fi distrus.
„În ciuda stării avansate de coroziune, muniţiile rămase neexplodate din timpul conflictelor militare pot fi încă active şi, manevrate necorespunzător, pot provoca tragedii”, atrag atenția specialiştii ISU, care au precizat că „elementele de muniţie rămase neexplodate nu trebuie atinse, lovite sau mişcate, iar găsirea acestora trebuie semnalată de urgență, prin intermediul numărului unic 112. O atenţie deosebită trebuie acordată şi educării preventive a copiilor, în vederea conştientizării pericolului la care se pot expune atunci când nu respectă aceste reguli”.
CITEŞTE ŞI: Echipa de studenți a Universității de Vest din Timișoara a obținut locul III în clasamentul general al competiției ”Hexagonul Facultăților de Drept”
Imagine de arhivă